बीजेपी विधायक कुलदीप सेंगर ने कहा कि वो निर्दोष हैं, प्रशासन उनसे जो कहेगा कि वो उसका पालन करेंगे। TIMES NOW से खास बातचीत में उन्होंने कहा कि वो हजरतगंज कोतवाली सरेंडर के लिए गए थे। लेकिन हजरतगंज कोतवाली के कोतवाल ने कहा कि उनके खिलाफ किसी तरह का वारंट नहीं है। लिहाजा वो वापस चले आए। जब उनसे पूछा गया कि क्या वो सरेंडर करेंगे तो उनका जवाब था कि वो कानून का सम्मान करते हैं, शासन की जो मंशा होगी उसे वो पूरी करेंगे। उनके खिलाफ झूठी खबरें चलाई जा रहीं थी। लिहाजा वो पुलिस स्टेशन गए थे ताकि ये कोई न कह सके कि विधायक फरार हो गया है।